ประกาศสหกรณ์เคหสถานบ้านมั่นคงเมืองพิษณุโลก จำกัด

เรื่อง รับสมัครบุคคลเพื่อเลือกสรรเป็นเจ้าหน้าที่ของสหกรณ์ฯ

 เนื่องด้วยเจ้าหน้าที่ของสหกรณ์เคหสถานบ้านมั่นคงเมืองพิษณุโลก จำกัด มีความประสงค์ขอลาออกจึงทำให้เจ้าหน้าที่ของสหกรณ์มีตำแหน่งว่างลง 1 อัตรา สหกรณ์จึงประสงค์จะรับสมัครบุคคลเพื่อจัดจ้างเป็นเจ้าหน้าที่ของสหกรณ์ในตำแหน่ง เจ้าหน้าที่ธุรการ/การเงิน จำนวน 1 อัตรา แทนตำแหน่งที่ว่างลง โดยอาศัยอำนาจตามระเบียบสหกรณ์เคหสถานบ้านมั่นคงเมืองพิษณุโลก จำกัด ว่าด้วยเจ้าหน้าที่และข้อบังคับเกี่ยวกับการทำงาน พ.ศ. 2558 เป็นหลักเกณฑ์ วิธีการ เงื่อนไข คุณสมบัติ และอื่น ๆ โดยมีรายละเอียดดังนี้

 **1. ตำแหน่งที่เปิดรับสมัคร**

 ชื่อตำแหน่ง เจ้าหน้าที่ธุรการ/การเงิน จำนวน 1 อัตรา

 อัตราค่าจ้าง เริ่มต้น 10,500 บาท/เดือน

 **2. คุณสมบัติผู้สมัคร**

 2.1. จบการศึกษาไม่ต่ำกว่ามัธยมศึกษาตอนปลายหรือเทียบเท่า หรือสูงกว่า

 2.2. มีสัญชาติไทย และศรัทธาในอุดมการณ์ของสหกรณ์

 2.3. มีอายุไม่ต่ำกว่า 18 ปีบริบูรณ์และไม่เกิน 55 ปีบริบูรณ์

 2.4. ไม่เป็นผู้มีกายทุพพลภาพไร้ความสามารถหรือจิตฟั่นเฟือนไม่สมประกอบ ทั้งไม่เป็น
โรคเรื้อน วัณโรคในระยะอันตราย โรคเท้าช้างในระยะที่ปรากฏอาการเป็นที่รังเกียจแก่สังคม โรคยาเสพติดให้โทษ โรคพิษสุราเรื้อรัง

 2.5. ไม่เป็นผู้บกพร่องในศีลธรรมอันดี

 2.6. ไม่เป็นผู้มีหนี้สินล้นพ้นตัว

 2.7. ไม่เป็นผู้เคยถูกลงโทษถึงต้องออกจากงาน หรือออกจากราชการหรือหน่วยงานของรัฐหรือเอกชนฐานทุจริตต่อหน้าที่

 2.8. ไม่เป็นผู้เคยถูกรับโทษจำคุกโดยคำพิพากษาถึงที่สุดให้จำคุก เว้นแต่ความผิดลหุโทษหรือความผิดอันได้กระทำโดยประมาท

 2.9. ไม่เป็นผู้เคยลาออกจากสหกรณ์โดยได้กระทำความผิดวินัยซึ่งอาจต้องได้รับโทษ ไล่ออก หรือให้ออกตามระเบียบว่าด้วยวินัย การสอบสวนและการลงโทษสำหรับเจ้าหน้าที่และลูกจ้าง

 2.10. ไม่เคยถูกที่ประชุมใหญ่ของสหกรณ์มีมติให้ถอดถอนออกจากตำแหน่งกรรมการเพราะเหตุทุจริตต่อหน้าที่

 2.11. ไม่เคยถูกให้พ้นจากตำแหน่งกรรมการ หรือมีคำวินิจฉัยเป็นที่สุดให้พ้นจากตำแหน่งกรรมการตามมาตรา 22 (4) แห่งพระราชบัญญัติสหกรณ์ พ.ศ. 2542

 **3. วัน เวลา และสถานที่รับสมัคร**

ให้ผู้ประสงค์จะสมัคร **ขอและยื่นใบสมัครด้วยตนเองได้ที่ สำนักงานสหกรณ์เคหสถานบ้านมั่นคงเมืองพิษณุโลก จำกัด เลขที่ 128 หมู่ 12 ตำบลหัวรอ อำเภอเมืองพิษณุโลก จังหวัดพิษณุโลก ตั้งแต่วันที่ 18 – 28 มิถุนายน 2567 โทรศัพท์ 089-8139823 ในวันและเวลาราชการ**

/4. หลักฐาน...

 **4. หลักฐานที่ต้องยื่นพร้อมใบสมัคร**

4.1. รูปถ่ายหน้าตรงไม่สวมหมวกและไม่สวมแว่นตา ขนาด 1 นิ้ว หรือ 1.5 นิ้ว โดยถ่ายไม่เกิน 1 ปี (นับถึงวันปิดรับสมัคร) จำนวน 1 รูป

 4.2. สำเนาประกาศนียบัตร และหรือสำเนาระเบียนแสดงผลการเรียนที่แสดงว่าเป็นผู้มีวุฒิการศึกษาตรงกับตำแหน่งที่สมัคร จำนวนอย่างละ 1 ฉบับ

 4.3. สำเนาบัตรประจำตัวประชาชน และสำเนาทะเบียนบ้าน จำนวนอย่างละ 1 ฉบับ

 4.4. สำเนาหลักฐานอื่น ๆ เช่น ใบเปลี่ยนชื่อ – นามสกุล จำนวนอย่างละ 1 ฉบับ

 **5. ลักษณะงานที่ปฏิบัติ**

ปฏิบัติติงานด้านธุรการและงานสารบรรณ จัดทำเอกสาร จัดเก็บและบันทึกข้อมูล งานพิมพ์ต่าง ๆ ที่ต้องใช้เครื่องคอมพิวเตอร์ จัดทำเอกสารเกี่ยวกับการประชุม ทำการออกใบเสร็จรับเงิน บันทึกข้อมูลของสมาชิกลงในทะเบียนต่าง ๆ บันทึกสมุดคู่มือสมาชิก และงานอื่น ๆ ตามแต่วาระและเวลา

 ประกาศ ณ วันที่ 18 มิถุนายน พ.ศ. 2567

 ( นางสุกรี จามพัฒน์ )

 ประธานกรรมการ